31995D0194
L 124/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 30 май 1995 година
за изменение на Решение 93/455/ЕИО за одобряване на някои планове за овладяване на извънредни ситуации (контингенс планове) в борбата срещу шапа
(текст от значение за ЕИП)
(95/194/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/423/ЕИО на Съвета от 26 юни 1990 г. за изменение на Директива 85/511/ЕИО за въвеждане на мерки на Общността за борба с болестта шап, Директива 64/432/ЕИО относно проблеми, свързани със здравето на животните, които засягат търговията в Общността с говеда и свине, и Директива 72/462/ЕИО относно санитарните и ветеринарно-медицинските проблеми при внос на животни от рода на едрия рогат добитък и свине, както и на прясно месо или месни продукти от трети страни (1), и по-специално член 5, параграф 4 от нея,
като има предвид, че Комисията вече е определила критериите за изготвяне на планове за овладяване на извънредни ситуации (контингенс планове) в борбата срещу шапа с Решение 91/42/ЕИО на Комисията от 8 януари 1991 г. за определяне на критериите, приложими при изготвянето на планове за овладяване на извънредни ситуации при борбата с болестта шап, в приложение на член 5 от Директива 90/423/ЕИО на Съвета (2);
като има предвид, че Нидерландия внесе за одобрение националните планове за овладяване на извънредни ситуации (контингенс планове); като има предвид, че анализът на тези планове показва, че те позволяват да се осъществят преследваните цели и отговарят на всички критерии определени с Решение 91/42/ЕИО;
като има предвид, че плановете за овладяване на извънредни ситуации (контингенс планове) на някои държави-членки бяха одобрени с Решение 93/455/ЕИО на Комисията от 23 юли 1993 г. за одобряване на някои планове за овладяване на извънредни ситуации (контингенс планове) в борбата срещу шапа (3); като има предвид, че следователно е необходимо да се измени горепосоченото решение;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 93/455/ЕИО се изменя, както следва:
В приложението се добавя „Нидерландия“.
Член 2
Адресати на настоящото решение са държавите-членки.
Съставено в Брюксел на 30 май 1995 година.